**Kvalitetsbevidst maskinsnedker til fremstilling af verdensklasse højttalerkabinetter.**

Til vores træbearbejdnings afdeling søger vi kolleger, til den daglige produktion, og lejlighedsvis til produktudvikling på træbearbejdning, samling og overfladebehandling. Du bliver en del af et lille team der varetager alle opgaver med træbearbejdning på CNC fræsere, gennemløbsmaskiner og samle- og montageopgaver hos DALI A/S

**Dine arbejdsområder vil primært være:**

* Køre produktionsopgaver på CNC, dobbelttapper, kehler, sav, slib og samling af kabinetter.
* Deltage i specialopgaver og udviklingsopgaver sammen med snedkerkolleger, udviklingsfolk og PT folk.
* Sikre kvalitet på eget arbejde og deltage i løbende forbedringer.
* Sekundært arbejde med montage, test og pakning af færdige produkter.

**Vi forventer, du har følgende kompetencer:**

* Du har en uddannelse som maskinsnedker eller møbelsnedker, eller er en dygtig tillært med flere års erfaring.
* Erfaring med træbearbejdnings maskiner og samling af kvalitetsmøbler.
* Du er kvalitetsbevidst og en dygtig håndværker.
* Du arbejder struktureret og selvstændigt og er en god Teamspiller.

**Vi tilbyder dig:**

* Et spændende og udfordrende job i en virksomhed der igennem snart 40 år har designet, udviklet og produceret HiFi-højtalere til musikelskere overalt i verden.
* En arbejdsplads med en flad struktur og kort vej fra idé til beslutning og handling.
* Et job med gode arbejdsforhold, personalegoder, udviklingsmuligheder og gode kolleger, som sætter pris på et godt grin og en frisk bemærkning.
* Løn der står i forhold til kvalifikationer og de krav, virksomheden stiller.

Mail din ansøgning med relevante bilag, som vi så vil vurdere løbende, da tiltrædelse ønskes snarest. Spørgsmål vedrørende stillingen rettes til Team Leder Ulrik Raaby på telefon nr. 20 73 68 62 Mail : ulr@dali.dk

*DALI - Danish Audiophile Loudspeaker Industries - har i mere end 35 år designet, udviklet og produceret hi-fi-højttalere med et eneste mål: En medrivende og utilsløret lydgengivelse.  
  
DALI’s hovedsæde er beliggende i Nørager, og virksomheden er i dag en af markedets førende udbydere af kvalitetshøjttalere til hjemmebrug – fra tegnebogsvenlige kompaktsystemer til eksklusive high-end modeller. DALI har modtaget adskillige internationale anerkendelser for deres produkter – heriblandt flere EISA-Awards.   
  
Selv om DALI er dansk, er hele verden DALI’s hjemmemarked. 90 % af højttalerne eksporteres således til 70 markeder rundt om i verden, enten gennem egne datterselskaber eller gennem distributører og importører. DALI har ca. 260 medarbejdere i alt, heraf ca. 130 medarbejdere på egen fabrik i Kina. Kulturen i DALI er uformel og præget af et godt sammenhold og stort engagement.  
  
DALI A/S har gennem sin vækst og sine resultater bevist, at selv om de fleste i dag konkurrerer på prisen alene, er der mulighed for at vinde på at tilbyde kunderne overlegen kvalitet!  
  
Se mere på*[*www.dali-speakers.com*](http://www.dali-speakers.com/)